दलितों पर अत्याचार के विरोध में आज धरना-प्रदर्शन करेंगे सदस्य
बाबासाहिब भीमराव अंबेडकर मिशन की बैठक जोन इंचार्ज सूबेदार राम लाल की अध्यक्षता में हुई। बैठक में मिशन के सभी सदस्यों ने हिस्सा लिया। इस दौरान 30 दिसंबर को पठानकोट में आयोजित होने जा रहे सरकार विरोधी धरना-प्रदर्शन की तैयारियों पर विचार-विमर्श किया गया और आगे के संघर्ष के लिए रणनीति बनाई गई। मिशन के जिला अध्यक्ष शिव कुमार और जोन इंचार्ज सूबेदार राम लाल ने संयुक्त रूप में बताया कि राज्य भर में दलितों और पिछड़ों को प्रताड़ित किया जा रहा है। परंतु सरकार मूकदर्शक बनी हुई है और कोई ठोस कदम नहीं उठा रही।
दलितों पर हो रहे अत्याचारों के विरोध में 30 दिसंबर को पठानकोट की लेबर शेड में मिशन की ओर से धरना रोष प्रदर्शन किया जाएगा। उन्होंने अबोहर कांड एवं सुजानपुर के अमित अत्री के कातिलों को गिरफ्तार करने पर रोष जताया। इस मौके पर मिशन चेयरमैन तिलक राज, प्रेम मंजोतरा, राम लाल, मनोहर लाल, शिव दयाल, राजेश कुमार, कर्म चंद, मिशन चंद, प्रीतम भगत आदि मौजूद हुए।
बाबा साहिब भीमराव अंबेडकर मिशन ने बनाई रणनीति
hin_Deva hin_Deva hin_Deva hin_Deva